Марко Ганчев
Нео от Борнео

chitanka.info

Маймуната Нео

от остров Борнео

живее тъй както

в далечния каменен век —

не иска да става човек.

Човек ли? — вика. — Я да мълчите:

значи сутрин да си мия очите

и да ми люти от сапуна.

По-добре да си бъда маймуна.

Не искам да пъхам лапи

нито в обувки, нито в чорапи,

при това с изрязани нокти,

за смях на кучета и на котки.

Освен това

хората как не мързи ги —

гледам ги, че четат разни книги.

Мъчат се да решават задачи —

просто да ти се доплаче.

Не, не искам да ставам човек,

оставам шебек.

Тъй маймуната космата смята

и по цял ден се премята

за смях на децата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.